CELEX: 32017R0331
Language: mt
Date: 2017-02-27 00:00:00
Title: Regolament tal-Kunsill (UE) 2017/331 tas-27 ta' Frar 2017 li jemenda r-Regolament (KE) Nru 765/2006 dwar miżuri restrittivi fir-rigward tal-Belarussja

28.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 50/9
            
         REGOLAMENT TAL-KUNSILL (UE) 2017/331
   tas-27 ta' Frar 2017
   li jemenda r-Regolament (KE) Nru 765/2006 dwar miżuri restrittivi fir-rigward tal-Belarussja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
   Wara li kkunsidra d-Deċiżjoni tal-Kunsill 2012/642/PESK tal-15 ta' Ottubru 2012 dwar miżuri restrittivi kontra l-Belarussja (1),
   Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni Ewropea,
   Billi:
   
               (1)
            
            
               Ir-Regolament tal-Kunsill (KE) Nru 765/2006 (2), jipprevedi projbizzjoni fuq l-esportazzjoni lil kwalunkwe persuna, entità jew korp, ta' tagħmir li jista' jintuża għar-repressjoni interna fil-Belarussja kif ukoll il-provvediment ta' assistenza teknika, servizzi ta' senserija, finanzjament jew assistenza finanzjarja relatati.
            
         
               (2)
            
            
               Ir-Regolament (KE) Nru 765/2006 jagħti effett lill-miżuri previsti fid-Deċiżjoni 2012/642/PESK.
            
         
               (3)
            
            
               Id-Deċiżjoni tal-Kunsill (PESK) 2017/350 (3) li temenda d-Deċiżjoni 2012/642/PESK teżenta t-tagħmir tal-biathlon mill-projbizzjoni fuq l-esportazzjoni.
            
         
               (4)
            
            
               Xejn f'dan ir-Regolament m'għandu jaffetwa r-rekwiżiti tal-liċenzja skont ir-Regolament (UE) Nru 258/2012 tal-Parlament Ewropew u tal-Kunsill (4).
            
         
               (5)
            
            
               Jenħtieġ li r-Regolament (KE) Nru 765/2006 jiġi emendat skont dan.
            
         
               (6)
            
            
               Sabiex jiġi żgurat li l-miżuri previsti f'dan ir-Regolament ikunu effettivi, jenħtieġ li dan ir-Regolament jidħol fis-seħħ immedjatament,
            
         ADOTTA DAN IR-REGOLAMENT:
   Artikolu 1
   1.   Ir-Regolament (KE) Nru 765/2006 għandu għalhekk jiġi emendat kif ġej:
   
               (1)
            
            
               Fl-Artikolu 1a, il-paragrafu li ġej huwa miżjud:
               “4.   Il-paragrafu 1 m'għandux japplika għall-azzarini u l-munizzjon tagħhom u viżwali ta' mira li huma elenkati fl-Anness IV u li wkoll jikkonformaw mal-ispeċifikazzjonijiet għal tagħmir tal-biathlon kif definit fir-regoli tal-avvenimenti u l-kompetizzjonijiet tal-Unjoni Internazzjonali tal-Biathlon (IBU) u huma maħsuba esklussivament għall-użu f'avvenimenti u taħriġ tal-biathlon.”;
            
         
               (2)
            
            
               fl-Artikolu 1b, jiżdied il-paragrafu li ġej:
               “4.   Il-paragrafu 1 m'għandux japplika għall-azzarini u l-munizzjon tagħhom u viżwali ta' mira li huma elenkati fl-Anness IV u li wkoll jikkonformaw mal-ispeċifikazzjonijiet għal tagħmir tal-biathlon kif definit fir-regoli tal-avvenimenti u l-kompetizzjonijiet tal-IBU u huma maħsuba esklussivament għall-użu f'avvenimenti u taħriġ tal-biathlon.”.
            
         2.   It-test fl-Anness għal dan ir-Regolament jiżdied mar-Regolament (KE) Nru 765/2006 bħala l-Anness IV.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f' Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' Frar 2017.
      
         
            Għall-Kunsill
         
         
            Il-President
         
         K. MIZZI
      
   
   
      (1)  ĠU L 285, 17.10.2012, p. 1.
   
      (2)  Ir-Regolament tal-Kunsill (KE) Nru 765/2006 tat-18 ta' Mejju 2006 dwar miżuri restrittivi fir-rigward tal-Belarussja (ĠU L 134, 20.5.2006, p. 1).
   
      (3)  Id-Deċiżjoni tal-Kunsill (PESK) 2017/350 tas-27 ta' Frar 2017 li temenda d-Deċiżjoni 2012/642/PESK dwar miżuri restrittivi kontra l-Belarussja (ĠU L 50, 28.2.2017, p. 81).
   
      (4)  Ir-Regolament (UE) Nru 258/2012 tal-Parlament Ewropew u tal-Kunsill tal-14 ta' Marzu 2012 li jimplimenta l-Artikolu 10 tal-Protokoll tan-Nazzjonijiet Uniti kontra l-iffabrikar illeċitu ta' u l-ittraffikar fl-armi tan-nar, il-partijiet, komponenti u ammunizzjoni tagħhom, li tissupplimenta l-Konvenzjoni tan-Nazzjonijiet Uniti kontra l-kriminalità organizzata transnazzjonali (il-Protokoll tan-NU dwar l-Armi tan-Nar) u li jistabbilixxi awtorizzazzjoni għall-esportazzjoni, u miżuri rigward l-importazzjoni u t-transitu għall-armi tan-nar, il-partijiet u l-komponenti tagħhom u l-ammunizzjoni (ĠU L 94, 30.3.2012, p. 1).
   
      ANNESS
      
         
            “ANNESS IV
            Azzarini, munizzjon u viżwali ta' mira msemmija fl-Artikolu 1a u 1b li wkoll jikkonformaw mal-ispeċifikazzjonijiet għal tagħmir tal-biathlon kif definit fir-regoli tal-avvenimenti u l-kompetizzjonijiet tal-Unjoni Internazzjonali tal-Biathlon
            Azzarini tal-biathlon:
            
                        ex 9303 30
                     
                     
                        Azzarini oħrajn tal-isports, għal kaċċa jew sparar għal targits
                     
                  Munizzjon għal azzarini tal-biathlon:
            
                        ex 9306 21
                     
                     
                        Skrataċ tas-snieter
                     
                  
                        ex 9306 29
                     
                     
                        Partijiet tal-iskrataċ tas-snieter
                     
                  
                        ex 9306 30 90
                     
                     
                        Skrataċ u patijiet tagħhom, għal armi li mhumiex snieter, armi militari, rivolvers u pistoli tal-intestatura 9302, maxinganns ħfief tal-intestatura 9301
                     
                  Viżwali ta' mira għal azzarini tal-biathlon:
            
                        ex 9305 20
                     
                     
                        Partijiet u aċċessorji ta' snieter jew azzarini tal-intestatura 9303”